**Genopstilling til Alternativets lokalbestyrelse i Hørsholm-Fredensborg, 2023**

Jeg har været med i bestyrelsen i 5 år og har været forperson i 4 år. Det har været spændende, hyggeligt og sjovt, og jeg vil gerne fortsat være medlem af bestyrelsen i den næste periode.

Jeg er biolog og bor i Dageløkke. Jeg har været medlem af Alternativet siden 2017, fordi jeg synes, vi er det eneste parti, der tager den grønne omstilling alvorlig og tør byde ind med radikale løsningsforslag, der kan fungere. Herudover brænder jeg for bæredygtig udvikling i bred forstand og for at (gen)skabe et sundt og velfungerende velfærdssamfund og mindske uligheden.

Sidste år brugte vi rigtig meget tid på Folketingsvalget. Jeg var kandidat og jeg synes vi fik stablet en rigtig god valgkamp på benene. I 2023 vil jeg have fokus på at hverve nye medlemmer og på at koordinere arbejdet mellem lokalforeningerne i storkredsen så vi kan løfte i flok og arrangere flere møder og andre aktiviteter i fællesskab. Vi skal også række ud til andre lokalforeninger, der deler vores målsætninger og det kan vi bl.a. gøre via Grønt Råd i Fredensborg Kommune, hvor vi har haft en plads siden kommunalvalget.

mvh Sidsel Dyekjær